ปิดตำนาน 48 ปี! นสพ. “The Nation” อำลาแผง 28 มิ.ย.นี้ มุ่งหน้าทำสื่อออนไลน์เต็มตัว
ปิดตำนาน 48 ปี! นสพ. “The Nation” อำลาแผง 28 มิ.ย.นี้ มุ่งหน้าทำสื่อออนไลน์เต็มตัว
15 พ.ค. 2562

ผู้สื่อข่าวรายงานว่า ในวันนี้ (15 พ.ค.62) ผู้สื่อข่าวและคอลัมนิสต์เครือเนชั่น โพสต์ข้อความอำลาหนังสือพิมพ์เดอะเนชั่น (The Nation) หลังมีกระแสข่าวว่าผู้บริหารเครือเนชั่นเตรียมที่จะปิดตัว โดยจะตีพิมพ์ฉบับสุดท้ายในวันศุกร์ที่ 28 มิ.ย. 2562
สำหรับหนังสือพิมพ์เดอะ เนชั่น ตีพิมพ์ครั้งแรกในชื่อ “เดอะ วอยซ์ ออฟ เนชั่น” (The Voice of Nation) เมื่อวันที่ 1 ก.ค. 2514 หรือเมื่อ 48 ปีก่อน ก่อตั้งโดย นายสุทธิชัย แซ่หยุ่น หม่อมราชวงศ์หญิงสุนิดา กิติยากรและนายธรรมนูญ มหาเปารยะ หลังลอร์ดทอมสันแห่งฟลีท (Lord Thomson of Fleet) จากประเทศอังกฤษ เจ้าของหนังสือพิมพ์บางกอกโพสต์ ซื้อกิจการหนังสือพิมพ์บางกอกเวิลด์ นายสุทธิชัยซึ่งขณะนั้นเป็นบรรณาธิการข่าวในประเทศ เห็นว่าเป็นการผูกขาดวงการหนังสือพิมพ์ภาษาอังกฤษ
ส่วนหนังสือพิมพ์อื่นๆในเครือของเนชั่นกรุ๊ป จะยังคงดำเนินต่อไป ทั้งหนังสือพิมพ์กรุงเทพธุรกิจ และหนังสือพิมพ์คมชัดลึก